# Atemptat d'Istanbul de cap d'any de 2017

L'atemptat d'Istanbul de cap d'any de 2017 tingué lloc l'1 de gener de 2017 i fou un tiroteig en una discoteca a Istanbul, concretament el Club Reina. Va haver-hi 39 morts, 25 homes i 14 dones, a causa de l'atac i més de 65 ferits. L'acció fou reclamada per Estat Islàmic en revenja per la intervenció turca a la Guerra Civil siriana.

## Atac

Al voltant de la 1:30 en horari de Turquia del dia 1 de gener de 2017 (22.30 GMT), un home armat amb fusell d'assalt va arribar al Club Reina a l'àrea d'Ortaköy, un dels més selectes d'Istanbul, freqüentat per persones de classe alta i estrangers, ubicat a la riba del Bòsfor a la part europea de la ciutat.
Segons el Primer ministre de Turquia Binali Yıldırım, primer va abatre a dos guàrdies de la porta i un policia. Posteriorment va entrar al local i va començar a disparar indiscriminadament. Les autoritats han desmentit la informació transmesa inicialment per alguns mitjans locals que l'atacant anava vestit de Pare Noel.
En aquesta discoteca s'hi trobaven entre 500 i 600 persones celebrant l'Any Nou, segons va explicar un cambrer. Quan van començar els trets moltes persones es van llançar a les aigües del Bòsfor per fugir. Almenys 39 persones van morir -entre ells hi ha 15 estrangers- i més de 67 van resultar ferides. El presumpte atacant, que segueix pròfug, va poder escapar aprofitant el caos del primer moment després els trets. Cap grup es va adjudicar la responsabilitat fins que l'endemà va ser reivindicat per l'Estat Islàmic.

## Víctimes

Hi va haver 39 morts, 25 homes i 14 dones. Del total, 23 eren de nacionalitat turca i 15 d'altres nacionalitats. Segons AFP són:
Ferits per nacionalitat :
| País | Morts | Ferits |
| Turquia | 11 | Desconegut |
| Aràbia Saudita | 7 | 9 |
| Iraqj | 4 | 0 |
| Líban | 3 | 7 |
| Jordània | 3 | 4 |
| Índia | 2 | 0 |
| Tunísia | 2 | 0 |
| Israel | 1 | 1 |
| Bèlgica | 1 | 0 |
| Canadà | 1 | 0 |
| Síria | 1 | 0 |
| França | 0 | 3 |
| Marroc | 0 | 3 |
| Bulgària | 0 | 1 |
| Desconegut | 3 | 39 |
| Total | 39 | 69 |

## El Club Reina

El Reina és un dels locals considerats ineludibles de la «jet set» turca i de gent acabalada disposats a sortir de nit. Està localitzat a la part europea de la ciutat, a la riba del Bósfor (Ortaköy, Muallim Naci Cd. No:44, 34347 Beşiktaş/İstanbul).
Va ser inaugurat el 2002 i es també accessible amb vaixell directament des de l'estret. El club inclou diversos restaurants, pistes de ball i un bar central. La seva terrassa està situada sota un dels tres ponts que travessen l'estret. La discoteca en els últims anys s'havia convertit també en un lloc de trobada per a empresaris, estrelles dels equips de futbol de la ciutat i artistes protagonistes de les telenovel·les més seguides de Turquia.
S'havia reforçat la seguretat com a resultat de la informació rebuta una setmana abans, per part dels serveis estatunidencs, de que el club podia ser víctima d'atacs, segons va explicar el propietari del local, Mehmet Koçarslan.

## Autoria

Abdulkadir Masharipov, d'origen uzbek fou arrestat a Istanbul el 17 de gener de 2017, militant entrenat a Afghanistan i Pakistan, entrant de manera il·legal a Turquia per la frontera iraniana en 2016. També es creu que es va entrenar a Iraq amb Al Qaeda.

## Referències

* ↑ «Un atentado en una discoteca de Estambul deja al menos 35 muertos y 40 heridos» (en castellà). El País, 01-01-2017. [Consulta: 1r gener 2017].
* ↑ «Istanbul Reina nightclub attack suspect captured» (en anglès). BBC, 17-01-2017. [Consulta: 3 juny 2020].
* ↑ «39 muertos en un ataque a una discoteca de Estambul». [Consulta: 1r gener 2017].
* 1 2 «Sigue huido el atacante que mató a 39 personas en un club de Estambul». [Consulta: 1r gener 2017]. Arxivat 2017-01-02 a Wayback Machine. «Còpia arxivada». Arxivat de l'original el 2017-01-02. [Consulta: 2 gener 2017].
* ↑ «Atentado en Estambul: La mayoría de las 39 víctimas son extranjeras». [Consulta: 1r gener 2017].
* ↑ «Erdogan condemns nightclub attack». , 01-01-2017 [Consulta: 1r gener 2017]. Arxivat 2017-01-02 a Wayback Machine. «Còpia arxivada». Arxivat de l'original el 2017-01-02. [Consulta: 4 gener 2017].
* ↑ «El Estado Islámico reivindica el atentado del Club Reina de Estambul», 02-01-2017.
* ↑ «Turquía busca al autor de la muerte de 39 personas en el ataque en una discoteca de Estambul - EcoDiario.es». [Consulta: 1r gener 2017].
* 1 2 3 «Manhunt underway after 39 killed in Istanbul nightclub terrorist attack (GRAPHIC VIDEOS)». Arxivat de l'original el 3 de gener 2017. [Consulta: 1r gener 2017].
* 1 2 3 4 Press, The Associated. «The Latest: Lebanese man says brother is among Istanbul dead». Arxivat de l'original el 2017-01-02. [Consulta: 2 gener 2017].
* 1 2 3 «Sigue huido el atacante que mató a 39 personas en un club de Estambul». [Consulta: 1r gener 2017]. Arxivat 2017-01-02 a Wayback Machine. «Còpia arxivada». Arxivat de l'original el 2017-01-02. [Consulta: 2 gener 2017].
* ↑ «3 Lebanese Killed, Several Hurt in Istanbul Nightclub Attack», 01-01-2017. [Consulta: 1r gener 2017].
* ↑ «Saudis, Moroccans, Lebanese, Libyans 'among victims of Istanbul attack'». [Consulta: 1r gener 2017]. Arxivat 2017-01-01 a Wayback Machine. «Còpia arxivada». Arxivat de l'original el 2017-01-01. [Consulta: 2 gener 2017].
* ↑ «Two Indians among those killed in terror attack on Istanbul nightclub». Hindustan Times, 01-01-2017.
* ↑ «Terrorism takes the lives of two Tunisians in Istanbul». Arxivat de l'original el 9 de gener 2017. [Consulta: 1r gener 2017].
* ↑ «Israeli woman hurt in Istanbul club attack; another missing». [Consulta: 1r gener 2017].
* ↑ Israeli killed in Turkey terror attack. "We told her not to go because of the situation". ישראלית נהרגה בפיגוע בטורקיה. "אמרנו לה לא לנסוע בגלל המצב", Walla!News (in Hebrew), 1 gener 2016
* ↑ «العثور على جثة لفتاة فلسطينية في هجوم إسطنبول المسلح». دنيا الوطن. [Consulta: 1r gener 2017].
* ↑ «Au moins un Belge parmi les 39 morts de l'attaque d'Istanbul», 01-01-2017. [Consulta: 1r gener 2017].
* ↑ «Attentat d'Istanbul : au moins trois Français blessés, le tireur toujours en fuite». Le Figaro. [Consulta: 1r gener 2017].
* ↑ «Българка е сред пострадалите при атентата в Истанбул - Dnes.bg». [Consulta: 1r gener 2017].
* ↑ «El Club Reina, un famoso local para la jet set turca y extranjera». [Consulta: 1r gener 2017].
* ↑ «Un atentado en una discoteca en Estambul deja al menos 39 muertos en Nochevieja - RTVE.es» (en castellà). , 01-01-2017 [Consulta: 1r gener 2017].
* ↑ «Abdulkadir Masharipov: Who is Istanbul gun attack suspect?». bbc.com. [Consulta: 18 gener 2017].